ใบตองแห้ง: ทางตันประยุทธ์นิยม
คนไทยไชโย ศบค.คลายล็อกเฟส 4 ตั้งแต่วันที่ 15 มิ.ย.ไม่มีเคอร์ฟิว แปลว่าประเทศปลอดภัย ไม่มีไวรัสออกมาจับคนกินตอนกลางคืน ไม่ต้องตั้งด่านทหารตำรวจจับโควิดอีกต่อไปอ้าว แล้วยังคง พ.ร.ก.ฉุกเฉินไว้ทำไม ก็เพื่อให้ประชาชนอยู่ในคำสั่ง เพราะเพิ่งอนุญาตให้ร้านอาหารขายเหล้าเบียร์ได้ เพิ่งอนุญาตให้จัดคอนเสิร์ตได้ แต่ห้ามกรี๊ด เดี๋ยวเดือน ก.ค.เปิดเทอม ก็ยังต้องคง พ.ร.ก.ฉุกเฉินไว้ต่อไป เพื่อควบคุมเด็กอนุบาล ให้รักษาระยะห่างพ.ร.ก.ฉุกเฉินจำเป็นต้องคงไว้เพื่อรักษา บรรยากาศแห่งความกลัว ไม่ใช่กลัวไวรัส เพราะทุกวันนี้ไม่ค่อยมีคนกลัว ในประเทศมีผู้ติดเชื้อเป็นศูนย์มาเกือบ 20 วัน ที่ให้สแกนไทยชนะ ให้จดชื่อ ตามร้านอาหาร ร้านสะดวกซื้อ หลายแห่งก็ทำพอเป็นพิธีผลของการใช้ พ.ร.ก.ฉุกเฉินมา 3 เดือน หลายคนมองว่าประยุทธ์ได้คะแนนนิยม เพราะจัดการโควิดได้ผล ก็น่าจะใช่ ถ้าไม่ใช่คนที่ต่อต้านโดยหลักการเพราะสังคมไทยมีแนวโน้มนิยม ยาแรง ไม่เชื่อมั่นกระบวนการปกติ มีพื้นฐานเชื่อฟังคำสั่งรัฐ เชื่อฟังคำสั่งหมอ พอตกอยู่ใต้บรรยากาศแห่งความหวาดกลัว ก็ยอมรับคำสั่ง รัฐประหารโดยมีใบรับรองแพทย์ และยกย่องให้เป็นผลงาน โดยไม่แยกแยะว่ามาตรการใด มีเหตุผลความจำเป็นทางการแพทย์เพียงไรท่ามกลางกระแสนิยม ยาแรง ระบอบประยุทธ์ สังคมไทยจึงยอมรับคำสั่งหรือมาตรการไร้สาระ ย้อนแย้งสถานการณ์ เช่นครอบครัวเดียวกันต้องแยกนั่งในร้านอาหาร (ซึ่งพอชาวบ้านตลกขบขันก็ยกเลิกไป) โควิดเป็นร้อยเข้าซูเปอร์มาร์เก็ตได้ โควิดเป็นศูนย์บังคับให้จดชื่อ ประยุทธ์ 0888888888 หรือคลายล็อกมาถึงวันนี้ คนจนขึ้นรถเมล์กลับต้องสแกนไทยชนะถามว่ายอมรับจริงไหม ก็ไม่หรอก มันก็มี ดื้อเงียบ เพราะประชาชนรู้แก่ใจว่าไร้สาระ ซึ่งว่าที่จริงในมุมกลับ มาตรการพร่ำเพรื่อเป็นอันตราย ทำให้คนไม่เห็นความสำคัญ ถ้าเกิดการระบาดรอบใหม่จริงๆ จะควบคุมยากขณะที่ในทางการเมือง ระบบโลกก็สั่นคลอน สหรัฐ รัสเซีย เสียหายหนัก ความขัดแย้งเรื่องเหยียดผิว การจัดการโควิด จะทำให้เลือกตั้งสหรัฐยิ่งร้อนแรง แต่ที่เพ้อฝันกันว่าจีนจะครองโลก ก็ยังห่างไกล เพราะเศรษฐกิจจีนมีปัญหาภายในอยู่เยอะโลกกำลังป่วน เช่นเดียวกับประเทศไทยในหม้อต้ม ประยุทธ์เหมือนได้คะแนนนิยม แต่นักการเมืองพรรคพลังประชารัฐโดนด่าขรม เศรษฐกิจก็ทำท่าจะลงเหวสถานการณ์เช่นนี้ พูดกันตรงๆ ว่าหาทางออกได้ยากมาก ไม่ว่ามาตรการทางเศรษฐกิจหรือทางการเมืองในทางเศรษฐกิจ ยกตัวอย่างที่กลุ่ม CARE กำลังจะจัดเสวนา 150 วันอันตราย ซึ่งหลายคนคิดมาก โดยเฉพาะบางคนในพรรคเพื่อไทยมองข้ามช็อตไปว่าอดีตแกนนำจะตั้งพรรคแข่ง แย่งตัว ส.ส.แน่ละ กลุ่ม CARE มีเป้าหมายทางการเมือง แต่ไม่ใช่คิดสั้นแค่ตั้งพรรค ดูเหมือนจะไม่ตั้งด้วยซ้ำ หากต้องการระดมสมองอย่างกว้างขวาง เขย่าประยุทธ์ด้วยการสร้างฉันทมติในสังคมว่า จะหาทางออกให้ประเทศพ้นกับดักอย่างไรพูดอย่างนี้ไม่ใช่มาเชียร์ CARE แต่ชวนคิดแทนประยุทธ์ว่า จะผ่าทางตันในสถานการณ์นี้อย่างไร เพราะไม่ว่าจะใช้มาตรการเศรษฐกิจอย่างไรก็คงพยุงไม่อยู่ ขณะที่ในทางการเมือง แม้ตัวเองจะได้คะแนนนิยม แต่ประชาชนไม่ไว้วางใจนักการเมืองฝ่ายรัฐบาล ไม่ไว้วางใจการใช้เงินกู้ 4 แสนล้าน ไม่ไว้วางใจประสิทธิภาพรัฐราชการรัฐประหารตัวเอง? หัวร่อตาย ถอยกลับไปขี่หลังเสือ
คนไทยไชโย ศบค.คลายล็อกเฟส 4 ตั้งแต่วันที่ 15 มิ.ย.ไม่มีเคอร์ฟิว แปลว่าประเทศปลอดภัย ไม่มีไวรัสออกมาจับคนกินตอนกลางคืน ไม่ต้องตั้งด่านทหารตำรวจจับโควิดอีกต่อไปอ้าว แล้วยังคง พ.ร.ก.ฉุกเฉินไว้ทำไม
ใบตองแห้ง,พ.ร.ก.ฉุกเฉิน,โควิด-19,รัฐบาลประยุทธ์ 2